Rolling Stone

Is e Rolling Stone iris Aimeirigeanach mu dheidhinn ciùil agus cultair poblaich.

Nochdaidh iris ùr gach cola-deug. An-diugh, foillsichear e ann an ochd dùthchannan deug, Sìona, na h-Innseachan agus An Ruis nam measg.

Chaidh a stèidheachadh ann an San Francisco ann an 1967 le Jann Wenner (a tha fhathast na dheasaiche) agus sgrùdaire-ciùil Ralph J. Gleason. An toiseach bha e a' dol còmhla ris agus ag iomradh air a' chultar hippie a bha cumanta den àm. An toiseach bha iad cuideachd a' cur astair eadar iad fhèin agus na beachdan bunasach aig pàipearan eile coltach riutha ach tro na seachdadan bhiodh susbaint aig feadhainn dhe na pìosan aca a' beantainn barrachd ri saoghal poileataigs gu h-àraid tro Hunter Thompson nuair a thòisich e air sgrìobhadh dhaibh. Chuidich an iris tòiseachadh dreuchdan daoine mar Cameron Crowe is Greil Marcus am measg feadhainn eile.

Anns na h-ochdadan bha an iris a' fàs na bu corporra agus bha feadhainn de na sgrìobhadairean aosta a' fàgail agus feadhainn ùra a' gabhal nan àitean aca. Tric a-nis bhiodh e cumanta luchd-cleasaiche fiolm a bhith air a chòmhdach an àite rudan neo daoine co-cheangailte ri ceòl. 

Ann an 2004, airson cumail dè bha iad a' faicinn mar an '50mh cò-là-breith aig roc', chuir iad ri chèile sreath de chlàran mar 'The 500 Greatest Albums of All Time' a' moladh agus ag aithneachadh euchdan eachdraidheil anns an seòrsa ciùil seo.

Ceanglaichean a-mach
 Làrach-lìn oifigeil

Roinn-seòrsa:Meadhanan
Roinn-seòrsa:Ceòl
Roinn-seòrsa:Irisean Aimeirigeanach
Roinn-seòrsa:Irisean Ceòl
Roinn-seòrsa:Naidheachdan ciùil